જન્મ નક્ષત્રનું ખૂબ મહત્વ છે. થોડા સમય પહેલાં હું એક જ્યોતિષીભાઈને મળ્યો હતો, તેમની જ્યોતિષ જોવાની રીત બિલકુલ નિરાળી હતી, તેઓ માત્ર જન્મ નક્ષત્રને ઓળખીને તરત જ ફલિત કહી દેતાં હતાં. માત્ર જન્મનક્ષત્રના આધારે ભવિષ્ય કથન કરવું થોડું અટપટું લાગે છે પણ આ શક્ય છે.જ્યોતિષશાસ્ત્રોમાં જન્મ નક્ષત્રથી ૧૦મું નક્ષત્ર, ૧૬મું નક્ષત્ર, ૧૮મું નક્ષત્ર, ૨૩મું નક્ષત્ર અને ૨૫મુંનક્ષત્ર, ખૂબ મહત્વના છે. આ નક્ષત્રો અનુક્રમે કર્મ, સંઘાત, ઉદય, વિનાશ અને માનસ નક્ષત્રો કહેવાય છે. અલગ અલગ જાતકો માટે આ નક્ષત્રો અલગ અલગ બનશે.